H. E. V. Ekelund

Herman Erik Vilhelm Ekelund (3. toukokuuta 1853 Iisalmi – 6. elokuuta 1936 Jyväskylä) oli suomalainen lyseon lehtori ja päätoimittaja.Ylioppilasmatrikkeli 1853–1899Kuolleita, Helsingin Sanomat, 08.08.1936, nro 211, s. 7, Kansalliskirjaston digitaaliset aineistotLeht. H. W. E. Ekelund 75-vuotias, Sisä-Suomi, 03.05.1928, nro 100, s. 2, Kansalliskirjaston digitaaliset aineistotLehtori H. E. V. Ekelund, Keskisuomalainen, 07.08.1936, nro 178, s. 3, Kansalliskirjaston digitaaliset aineistot

Ekelundin vanhemmat olivat Iisalmen kappalainen, varapastori Erik Ekelund (1822–1872) ja Laura Nadeshda von Nandelstadh. Hän pääsi ylioppilaaksi 1872 Kuopion kymnaasista ja valmistui Helsingin yliopistosta filosofian kandidaatiksi 1879.Yrjö Kotivuori, Ylioppilasmatrikkeli 1640–1852: Erik Ekelund. Verkkojulkaisu 2005. Luettu 7.8.2021.

Ekelund oli historian ja maantieteen opettajana Kuopion yksityislyseossa vuoden ajan, suomenkielen opettajana Jyväskylän yksityisessä tyttökoulussa 1879–1882 ja Jyväskylän lyseossa ruotsinkielen, maantiedon ja historian kollegana ja nuorempana lehtorina 1882–1926. Hän oli myös Jyväskylän jatkoluokkien ruotsinkielen opettajana sekä vuonna 1886 perustamansa Jyväskylän valmistavan koulun johtajana ja opettajana. Hän oli Suomalainen-lehden päätoimittajana ja Keski-Suomi-lehden toimittajana. Ekelund oli Jyväskylän kaupunginvaltuuston, kirkkoneuvoston ja säästöpankin johtokunnan sekä isännistön jäsenenä. Eläkkeelle jäätyään Ekelund muutti asumaan Sysmän Suopeltoon.

Vilhelm Ekelund oli naimisissa vuodesta 1883 Hilma Charlotta Renqvistin kanssa.

 Lähteet 

 Aiheesta muualla 
 Wilhelm Ekelund, Aline Hokkasen valokuva 1900-luvun alusta, Museovirasto, Kansatieteen kuvakokoelma (Finna9

Luokka:Suomalaiset päätoimittajat
Luokka:Suomalaiset opettajat
Luokka:Jyväskylän kaupunginvaltuutetut
Luokka:Vuonna 1853 syntyneet
Luokka:Vuonna 1936 kuolleet